Μπορούμε

Το «Μπορούμε» (στα Αγγλικά: "Boroume") είναι ένας μη κερδοσκοπικός οργανισμός που ανέπτυξε ένα καινοτόμο τρόπο διάσωσης και προσφοράς φαγητού.

Στα πλαίσια του προγράμματος «Διάσωση & Προσφορά Τροφίμων», καθημερινά, σώζει φαγητό και τρόφιμα από όλους τους πιθανούς δωρητές και το προσφέρει, μέσω κοινωφελών φορέων, στους ανθρώπους που βρίσκονται σε διατροφική ανασφάλεια. Με αυτόν τον τρόπο μειώνει την περιβαλλοντική επιβάρυνση και παράλληλα στηρίζει επισιτιστικά τις πιο ευαίσθητες κοινωνικά ομάδες.

Ιστορία
Ιθύνων νους, ήταν η δημοσιογράφος και εκπαιδευτικός, Ξένια Παπασταύρου (ιδρυτικό μέλος), η οποία ξεκίνησε το 2012, μαζί με τους Αλέξανδρο Θεοδωρίδη και την επικοινωνιολόγο Αλέξια Μοάτσου.

Σκοπός
Ο απώτερος σκοπός του «Μπορούμε», είναι να αλλάξει η νοοτροπία της κοινωνίας μας απέναντι στη σπατάλη των τροφίμων, ώστε η πλειονότητα των ανθρώπων να σκέφτεται πρώτα να προσφέρει αντί να πετάει στα σκουπίδια τα τρόφιμα που περισσεύουν, ακόμη και στη διάσωση και προσφορά της αγροτικής παραγωγής, στη συνεργασία με καταστήματα σούπερ μάρκετ, τα οποία έχουν περισσευούμενα τρόφιμα που δεν μπορούν να πουληθούν.

Επίσης, η προσέγγιση του «Μπορούμε» στο θέμα της σπατάλης τροφίμων είναι ολιστική και έχει σκοπό να αγγίξει κάθε πτυχή του θέματος αναπτύσσοντας ποικίλα προγράμματα όπως:
 το Ενημερωτικό Πρόγραμμα «Καμία Μερίδα Φαγητού Χαμένη», 
 το εκπαιδευτικό πρόγραμμα «Μπορούμε στο Σχολείο», 
 το πρόγραμμα διάσωσης περισσευούμενης αγροτικής παραγωγής «Μπορούμε στο Χωράφι»
 το πρόγραμμα διάσωσης περισσευούμενης παραγωγής στις λαϊκές αγορές «Μπορούμε στη Λαϊκή»
 το πρόγραμμα ενημέρωσης δυνητικών δωρητών «Μπορούμε στη Γειτονιά»
 το πρόγραμμα στήριξης οικογενειών σε διατροφική ανασφάλεια «Είμαστε Οικογένεια»

Δικτύωση 

Το «Μπορούμε», αρχικά επικοινωνεί με κοινωφελείς φορείς, ιδρύματα, συσσίτια, κοινωνικές υπηρεσίες δήμων και καταγράφει τις ανάγκες τους, ενώ συγχρόνως δικτυώνει με ιδιώτες, εταιρείες, εστιατόρια, φούρνους, καταστήματα τροφίμων, ξενοδοχεία κλπ. που έχουν περισσευούμενο φαγητό και το προσφέρει σε αυτούς που έχουν ανάγκη.

Η δικτύωση γίνεται με κριτήριο την πραγματική ανάγκη και τη γεωγραφική εγγύτητα με το φορέα-αποδέκτη. Συντονίζεται η παραλαβή της κάθε προσφοράς από το φορέα-αποδέκτη.

Το «Μπορούμε», δεν αποθηκεύει, δεν παραλαμβάνει και δεν μεταφέρει προσφορές τροφίμων.

Το «Μπορούμε», προσφέρει καθημερινά (κατά μέσο όρο) 15.000 μερίδες φαγητού. Η προσπάθεια της οργάνωσης είναι να σώζει τα τρόφιμα που περισσεύουν και να τα προσφέρει σε ανθρώπους που έχουν ανάγκη. Έως σήμερα, έχει προσφέρει συνολικά 5.500.000 μερίδες φαγητού.

Τρόποι βοήθειας

Πώς μπορεί κάποιος να βοηθήσει;

 Προσφέροντας εθελοντικά το χρόνο και τις δεξιότητές του
 Δωρίζοντας τα περισσευούμενα τρόφιμά του
 Προσφέροντας την περισσευούμενη αγροτική του παραγωγή, μέσω του προγράμματος «ΜΠΟΡΟΥΜΕ στο Χωράφι» και του προγράμματος «ΜΠΟΡΟΥΜΕ στη Λαϊκή» 
 Μιλώντας στους μαθητές, για τη σπατάλη τροφίμων μέσω του προγράμματος «ΜΠΟΡΟΥΜΕ στο Σχολείο»
 Ενημερώνοντας κάθε δυνητικό σημείο περισσευούμενου φαγητού και τροφίμων της γειτονιάς του (π.χ. φούρνος, μανάβικο, ζαχαροπλαστείο, μαγειρείο – ταβέρνα, κρεοπωλείο, ιχθυοπωλείο), μέσω του προγράμματος «ΜΠΟΡΟΥΜΕ στη Γειτονιά» 
 Στηρίζοντας συγκεκριμένους συνανθρώπους μας, για την κάλυψη αγοράς τροφίμων μέσω του προγράμματος «Είμαστε Οικογένεια»
 Στηρίζοντας τη λειτουργία του «ΜΠΟΡΟΥΜΕ», που βασίζεται 100% σε ιδιωτική χρηματοδότηση

Επικοινωνία
 Ιστοσελίδα: www.boroume.gr
 Τηλέφωνο:   210 3237805
 Πληροφορίες-ερωτήσεις: info@boroume.gr
 Facebook:   www.facebook.com/Boroume
 Twitter:    @boroume

Εικόνες

Παραπομπές

Εθελοντικές οργανώσεις
Μη κερδοσκοπικές οργανώσεις